ການປ່ຽນແບບແຜນ ດໍາລົງຊີວິດ ອາດຊ່ວຍ ຫລຸດຄວາມສ່ຽງ ໃນການເປັນ ໂຣກມະເຮັງໄດ້ 
ການດໍາລົງຊີວິດ ແບບສົມບູນດີ ຕ້ອງມີ 5 ປະເດັນຄື ບໍ່ສູບຢາ, ກວດເບິ່ງນໍ້າໜັກ ບໍ່ໃຫ້ອ້ວນພີເກີນໄປ, ອອກກໍາລັງກາຍ ເປັນປະຈໍາ, ການກິນອາຫານ ມີທາດບໍາລຸງດີ ແລະດື່ມເຫລົ້າແບບຈໍາກັດ.
ພວກນັກວິທະຍາສາດເວົ້າວ່າ ການດໍາລົງຊີວິດແບບມີສຸຂະພາບສົມບູນດີ ຕ້ອງມີ 5 ປະເດັນທີ່ເປັນຫລັກ ຊຶ່ງນັ້ນກໍຄື ບໍ່ສູບຢາ, ກວດເບິ່ງນໍ້າໜັກບໍ່ໃຫ້ ອ້ວນພີເກີນໄປ, ເຮັດກິດຈະກໍາອອກກໍາລັງກາຍຢ່າງເປັນປະຈໍາ, ການກິນ ອາຫານທີ່ມີທາດບໍາລຸງດີ ແລະດື່ມເຫລົ້າໃນປະລິມານຈໍາກັດ ຈາກການວິໄຈຂໍ້ມູນທີ່ເກັບກໍາມາເປັນເວລາຫລາຍທົດສະວັດ ຈາກຄົນປະ ມານ 340,000 ຄົນ ຢູ່ທົ່ວໂລກນັ້ນ ພວກນັກຄົ້ນຄວ້າຢູ່ອັງກິດພົບວ່າ ຜູ້ໃດ ມີເງື່ອນໄຂຄົບໝົດທັງ 5 ປະການດັ່ງກ່າວນັ້ນ ແມ່ນມີຄວາມສ່ຽງໃນການ ເປັນພະຍາດປອດ, ໂຣກມະເຮັງນົມ ຫລືລໍາໃສ້ໃຫຍ່ ຊຶ່ງເປັນໂຣກມະເຮັງ ທີ່ມັກເກີດຫລາຍທີ່ສຸດນັ້ນໜ້ອຍກວ່າພວກທີ່ບໍ່ມີເງື່ອນຄົບເຊັ່ນນັ້ນຢູ່ 32 ເປີເຊັນ ດຣ ແອນນ ແມັກເທຍແນນ (Anne McTiernan) ທີ່ສູນກາງຄົ້ນຄວ້າ ໂຣກມະເຮັງ ເຟຣດ ຮັດຈິນຊັນ (Fred Hutchinson) ກ່າວວ່າ ດຣ ແອນນ ແມັກເທຍແນນ, ນັກຄົ້ນຄວ້າຜູ້ນຶ່ງຢູ່ສູນກາງຄົ້ນຄວ້າໂຣກມະ ເຮັງ ເຟຣດ ຮັດຈິນຊັນ (Fred Hutchinson) ໃນນະຄອນເຊຍແອເຕິລ (Seattle) ເວົ້າວ່າ ການມີອາຫານການກິນທີ່ມີນໍ້າມັນ, ນໍ້າຕານ ແລະເກືອ ໃຫ້ໄດ້ກິນຢ່າງສະດວກເພີ້ມຂຶ້ນນັ້ນ ມັນມີສ່ວນເຮັດໃຫ້ອັດຕາຂອງຄົນເປັນ ໂຣກເບົາຫວານ ແລະໂຣກອ້ວນພີເກີນໄປເພີ້ມສູງຂຶ້ນ ຄົນສ່ວນໃຫຍ່ຮູ້ດີວ່າ ພວກເຂົາເຈົ້າຄວນຫລີກເວັ້ນການກິນອາຫານແບບກິນ ດ່ວນ ແຕ່ຍ້ອນວ່າມັນມີພ້ອມຢູ່ແລ້ວຢ່າງຫລວງຫລາຍ ມັນຈຶ່ງເຮັດໃຫ້ຫລາຍ ຄົນພົບຄວາມຫຍຸ້ງຍາກໃນການປ່ຽນປະເພດອາຫານຂອງພວກເຂົາເຈົ້າ ແຕ່ວ່າ ດຣ ແມັກເທຍແນນເວົ້າວ່າ ຜູ້ຄົນບໍ່ຄວນລໍຖ້າໃຫ້ລັດຖະບານ ຫລື ອຸດສະຫະກໍາ ຕັດສິນໃຈໃນການເລືອກກິນອາຫານໃຫ້ພວກເຂົາເຈົ້າ ດຣ ແມັກເທຍແນນ ແນະນໍາວ່າ ພວກນັກວິທະຍາສາດຢູ່ໃນສະຫະລັດ ກໍາລັງດໍາເນີນການກວດເລືອດແບບ ງ່າຍໆ ທີ່ສາມາດກວດພົບໂຣກມະເຮັງຫລາຍໆປະເພດໄວກວ່າແຕ່ກ່ອນ ຊຶ່ງເຮັດໃຫ້ຄົນເຮົາມີໂອກາດຢັບຢັ້ງການຂະຫຍາຍໂຕ ຂອງໂຣກດັ່ງກ່າວໄດ້ ຫລາຍຂຶ້ນ ດຣ ແມັກເທຍແນນ ອະທິບາຍວ່າ ດຣ ແມັກເທຍແນນ ເວົ້າອີກວ່າ ການຄົ້ນຄວ້າຂອງທ່ານນາງເອງ ສະແດງໃຫ້ ເຫັນວ່າ ການເຮັດໃຫ້ບາງຄົນທີ່ເປັນໂຣກອ້ວນພີຈົນເກີນໄປຫລຸດນໍ້າໜັກລົງ ຫລື ເຮັດໃຫ້ຄົນບາງຄົນ ທີ່ບໍ່ມັກອອກກໍາລັງກາຍໃຫ້ຫັນມາອອກກໍາລັງກາຍ ສາ ມາດເຮັດໃຫ້ຫລຸດຄວາມສ່ຽງໃນການເປັນໂຣກມະເຮັງໄດ້ຫລາຍອີ່ຫລີ